# Josep Lluís Trapero Álvarez

Josep Lluís Trapero Álvarez (Santa Coloma de Gramenet, 1965) és el Major dels Mossos d'Esquadra, la categoria jeràrquica més alta del cos. Fou el cap del cos de Mossos d'Esquadra entre 2013 i 2017.

## Citacions

* Els que tenim responsabilitats no ens podem moure per populisme intern ni per un corporativisme barat.
       Entrevista al diari Ara, 1 de novembre de 2015.
* La primera missió de la policia és garantir els drets i les llibertats de la gent. Per tant, quan passin determinades coses, si passen, actuarem amb prudència i proporcionalitat.
       Entrevista al diari Ara, 1 de novembre de 2015.
* El millenial, en general, es caracteritza per la poca paciència i la baixa tolerància a la frustració. Estan acostumats a tenir tots els recursos i mitjans. Ho han de tenir tot i de forma immediata. Això de vegades s'expressa en forma de queixa constant per falta de mitjans.
       Ponència «Generació mil·lennista (generació Y), preparada per a liderar?» a l'Escola d’Estiu dels Mossos d'Esquadra, 5 de juliol de 2017.

### Sobre el cas Ester Quintana

* No amaguem res, tan sols no en sabem més.
       durant la celebració del dia de les Esquadres, 11 abril 2016.
* No seré jo qui s'amagui rere conductes corporativistes. Però cal vigilar sobre la banalització de la presumpció d'innocència, els judicis mediàtics i les condemnes exprés.
    (en castellà) No seré yo quien me escude en conductas corporativistas. Pero hay que vigilar sobre la banalización de la presunción de inocencia, los juicios mediáticos y las condenas exprés.
       Durant la celebració del dia de les Esquadres, 11 d'abril de 2016.
* Els comandaments no van tenir prou coratge per dir que no estaven en condicions de poder donar informació fiable.
       Entrevista a Catalunya Ràdio, 30 de maig de 2016.
* M'agradi o no hi ha gent que fa trampes, de vegades no dient tota la veritat, com a tots els col·lectius.
       Entrevista a Catalunya Ràdio, 30 de maig de 2016.

### En el marc dels atemptats a Catalunya d'agost de 2017

* Bueno, pues molt bé, pues adiós.
          Resposta que Josep Lluís Trapero va oferir quan, en roda de premsa i mentre responia en català a un periodista que li havia preguntat en aquesta mateixa llengua, un periodista neerlandès li va recriminar-ne l'ús. La resposta del major dels Mossos d'Esquadra va ser «Si em fan la pregunta en català responc en català, i si me la fan en castellà responc en castellà». Alguns periodistes es van aixecar i van marxar, fet que va provocar la resposta espontània de Trapero i la intervenció posterior del conseller d'Interior de la Generalitat de Catalunya, Joaquim Forn.
* La informació internacional arriba a una finestreta de la policia espanyola i el cos surt mal parat del repartiment d'aquesta informació perquè la informació no flueix. […] Si ni tan sols cossos de l'Estat ens reconeixen competències amb temes internacionals, encara menys relacions amb serveis secrets. És mentida que la CIA ens alertés, sí.
       Entrevista al Matí de Catalunya Ràdio, 28 d'agost de 2017.
* Tres o quatre diaris van inoculant la idea que això s'hauria pogut evitar. Hi ha qui posa flors i hi ha qui posa merda.
       En una entrevista al Matí de Catalunya Ràdio, 28 d'agost de 2017.

## Referències

* 1 2 Barroso, Sílvia «Josep Lluís Trapero: "La primera missió de la policia és garantir els drets i les llibertats"» (en ca). Ara.cat, (01-11-2015) [Consulta: 23 agost 2017].
* ↑ «Trapero sobre els mossos ‘millenials’: “Es caracteritzen per la seva falta de lleialtat”» (en català). El País, (05-07-2017) [Consulta: 23 agost 2017].
* ↑ Barroso, Sílvia «El major dels Mossos vol comandaments que “motivin” els agents joves» (en català). Ara.cat, (05-07-2017) [Consulta: 23 agost 2017].
* 1 2 3 «Trapero, sobre les versions policials en el cas d'Ester Quintana: "M'agradi o no hi ha gent que fa trampes"». 324.cat. CCMA. Arxivat de l'original el 1509488574. [Consulta: 31 agost 2017].
* ↑ Congostrina, Alfonso L. «El jefe de los Mossos cuestiona la autoría del pelotazo de goma que mutiló a una mujer». El País, (11-04-2016) [Consulta: 31 agost 2017].
* ↑ «"Bueno, pues molt bé, pues adiós", la frase viral de Trapero» (en castellà). El Periódico, (22-08-2017) [Consulta: 22 agost 2017].
* ↑ Torresi, Guillermina «Las redes sociales se rinden a favor de Trapero» (en castellà). La Vanguardia, (22-08-2017) [Consulta: 22 agost 2017].
* 1 2 «"Hi ha qui posa flors als cotxes de Mossos i hi ha qui hi posa merda", Trapero en 10 frases». Ara.cat, (28-08-2017) [Consulta: 31 agost 2017].